1963 йылда Ленинградтағы М. В. Фрунзе исемендәге Юғары хәрби-диңгеҙ училищеһына уҡырға ебәрелә. 1967 йылда ошо хәрби уҡыу йортон тамамлай һәм артабан хеҙмәт итеү өсөн Ҡара диңгеҙ флотының ул саҡтағы Грузия ССР-ының Поти ҡалаһында урынлашҡан хәрби-диңгеҙ базаһына йүнәлтмә ала. Бында ул сәйәси бүлек начальнигының комсомол эштәре буйынса ярҙамсыһы вазифаһына ҡуйыла. Ике йылдан һуң капитан-лейтенант Пенкин Севастополгә күсерелә. Башта Ҡара диңгеҙ флоты сәйәси идаралығының өлкән инструкторы булып хеҙмәт итә, һуңынан идаралыҡтың бүлек начальнигы итеп тәғәйенләнә. Флот комсомолдары исеменән ВЛКСМ-дың XVI съезына делегат итеп һайлана.